《曹亭独登》
宋代·孔平仲

问我当何之，曹亭苍木外。江湖水方涨，旷阔吾所爱。

微风撼晚水，爽气回秋籁。杨柳隐官堤，芙蕖接公廨。

白云依山起，点缀若图绘。何须招客游，清兴自无辈。

落日更凭栏，下看飞鸟背。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。